УРАРТУ В КОНТЕКСТА НА АНАТОЛИЙСКАТА ИСТОРИЯ И КУЛТУРА

1. **Най-ранни споменавания на Урарту. Език и население.**

Урарту се споменава за първи път при Салманасар І, през 13 в. пр. Хр.

 Ur(u)atri

Но също така се споменава и като Наири или Биайнили.

- Урартският език вероятно спада към кавказките, родствен е с митанийски и хуритски. Често се наричат халдеи.

- Според някои учени урартският клинопис е по-близък до хититско-хуритското писмо, от колкото до новоасирийското. Урартската лапидарна традиция е повлияна от асирийската аналистика. Ранните урартски надписи се пишат на асирийски; за разлика от асирийските – подредбата е по събития, а не по епоними.

 - много малко глинени таблички – повече каменни стели и скални надписи, надписи върху бронзови предмети: щитове, шлемове, съдове, конски юзди, звънци и други; графити и мерки за вместимост върху глинени съдове.

 - частично използване на йероглифи и логограми – върху съдове

**2. История на Урарту.**

От 9 в. пр. Хр. започват действията на Урарту за завладяване на сев. райони на Месопотамия, Сев. Сирия и източните области на Анатолия.

Сардури І прави от Тушпа столица – 840 г. пр. Хр. Надписите от негово време са само на асирийски.

 Ураратски крепости и селища:

Тушпа = дн. Ван

Тейшабаини = дн. Кармирблур (край Ереван)

Русахинили = дн. Топраккале

Сардухинили = дн. Чавуштепе

От средата на 8 в. пр. Хр. се изостря борбата между Асирия и Урарту. Асирия успява да изтласка урартците от Сев. Сирия и ЮИ Анатолия – дава тласък на размирици и отцепване на области. Тушпа е унищожена от Тиглатпаласар ІІІ в 735 г. пр. Хр.

Руса І възстановява властта в изгубените територии и разширява царството. Той организира голяма антиасирийска коалиция, в която влизат Мита, цар на мушките, Амбарис от Табал. Урарту пострадва от нападенията на кимерийците - ираноезични племена, които нахлуват в Мала Азия от Закавказието (заради разказа на Херодот 4.11-13 се смята, че те са обитавали Черноморските степи и са прогонени от скитите). Саргон ІІ организира голям поход в 714 г. пр. Хр. срещу Урарту и го разгромява. Има възможност да разгромява един по един участниците в коалицията.

Последният голям разцвет на Урарту е при Руса ІІ (680-660 г. пр. Хр.). Кимерийците продължават да са заплаха – вероятно Руса ІІ успява да ги привлече на своя страна срещу Фригия.

Малко по-късно се появяват и скитите в Предна и Мала Азия.

616-606 г. пр. Хр. Асирия пада под ударите на Вавилон и Мидия. Накрая и Урарту е превзета от Мидия.

Последният известен урартски цар е Сардури ІІІ (или ІV) в 643 г. пр. Хр. По-късните споменавания на Урарту през 6-5 в. пр. Хр. са само като за географска област.

**3. Религия и митология.**

Няма никакъв митологичен или литургичен текст, но има ритуален инвентарен списък.

* скален надпис в ниша в Земзин даа на сев. от Ван (Мехеркапъсъ); посвещение от Ишпуини и Менуа; под надписа – платформа и подиум/пейка; надписът е списък на жертвите на съответните божества – 80 бога.

**Халди** – най-големият му култов цертър е в Мусасир (планинските области на днешен Ирак); не е само урартски бог, среща се и в асирийските теофорни имена още от 13 в. пр. Хр.; в Мусасир му се посвещават щитове

* на него са посветени победите на урартските царе – те посвещават на Халди новите строежи;
* в Мусасир жена на Халди е Багбарту, но тя не се споменава в урартските надписи;
* в урартските текстове жена на Халди е Арубани;
* Халди се изобразява като войн, стоящ на лъв

**Тейшаба** – хур. Тешуб, съпруга Хуба (Хебат);

Тейшаба и **Шиуини** – Бог на бурята и Слънчев бог – цитаделата в Кармир-Блур е наречена Тейшабаини

* животински жертви – споменати в Мехеркапъсъ
* изображения на дървото на живота; крилати гении; женски сфинксове;
* надписани бронзови предмети – щитове, шлемове, съдове, колани.

**4. Погребален обряд.**

И кремации, и инхумации; погребенията на обикновените хора – в големи съдове;

- царски скални гробници край Ван - хроника на Аргишти І (785-756 г. пр. Хр.) на скалата Хорхор, южния скален масив на Ван – голяма правоъгълна камера и 3 странични камери с ниши във всяка от тях; шахти в пода и на трите камери.

- има и градени горбници – подземни, с ниши по всички страни – Алтънтепе.

ЛИТЕРАТУРА:

**Дьяконов, И. М., В. Д. Неронова, И.С. Свенцицкая** (ред.) *История древнего мира. Расцвет древних обществ.* Москва, 1982.

**Меликишвили, Г. А.** *Урартские клинообразные надписи.* Москва, 1960.

**Пиотровский, В. В.** *Ваннское царство*. Москва, 1961.

**Попов, В.** *История на древния Изток.* София, 2005.

**Kuhrt, A.** *The Ancient Near East c. 3000-300 BC.* 1-2. Routledge, London and New York, 1995.

**Cilingiroğlu, A.** – статиите му за Айянис, качени в същата Тема 8 в Мудъл